《满庭芳（送别）》
宋代·李石

江草抽心，江云弄碧，江波依旧东流。别筵初散，行客上兰舟。休东阳关旧曲，青青柳、无限轻柔。应争记，三年乐事，珠翠拥鳌头。

离愁。知几许，花梢著雨，红泪难收。看烟火吴天，万里悠悠。一望珠宫绛阙，蓬莱路、应在皇州。仍回首，蜀山万点，明月满南楼。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。